stanford-oval/wikipedia huggingface dataset:
נחל זוך
הערות שוליים

↑  בין ערוצי נחל זוך ונחל יסף, 14.4.2018
↑  חבל אשר - סקר, ניתוח והערכה של טבע, נוף ומורשת האדם
↑  נחל זוך, באתר המפות הישראלי
| נחלי הגליל |
| --- | --- | --- |
| הגליל העליון | נחל עמוד • נחל עכברה • נחל אביב • נחל גוש חלב • נחל דישון • נחל חצור • נחל יראון • נחל מורן • נחל מחניים • נחל מירון • נחל נריה • נחל צבעון • נחל ראש פינה • נחל רבי ינאי • נחל פשחור • נחל סתר • נחל חנניה • נחל ליבנים • נחל הוזים • נחל שכוי • נחל שמאי • נחל חוקוק • נחל רזים • נחל עצבונית • נחל חלב • נחל עלמון • נחל קציון • נחל ברעם • נחל בן זמרה • נחל מרות • נחל פרוד • נחל עפאים • נחל פקיעין • נחל זבד • נחל זווית • נחל ברתות • נחל חירם • נחל אדמונית • נחל שפנים • נחל זוך • נחל יצהר • נחל אזהב • נחל דלתון • נחל סוד • נחל בר יוחאי • נחל בירנית • נחל משמש • נחל מתת • נחל שרך • נחל בצת • נחל חניתה • נחל נמר • נחל גליל • נחל מצובה • נחל שעל • נחל אשחר • נחל נחת  • נחל יסף • נחל כזיב • נחל מרווה • נחל מירב • נחל אשרת • נחל געתון • נחל ביריה |  |
| הגליל התחתון | נחל אבליים • נחל אדמי • נחל ארבל • נחל גדורה • נחל דנה • נחל השבעה • נחל חילזון • נחל חרוד • נחל יבנאל • נחל ימה • נחל יששכר • נחל כבול • נחל נהלל • נחל נון • נחל ציפורי • נחל צלמון • נחל שונם • נחל שיזפים • נחל שכניה • נחל שרונה • נחל תבור • נחל קנקן • נחל כמון • נחל חזון • נחל שבע • נחל הארי • נחל ממלח • נחל אוזנית • נחל סביונה • נחל נמרים • נחל מזגה • נחל עקב • נחל חמוד • נחל אזנות • נחל קשת  • ואדי אל-חסין • נחל מורסן • נחל נעיאל • נחל סח'נין • נחל שגב • נחל תמרה • נחל חנינה • נחל צוף • נחל עביד • נחל חנה • נחל שזור • נחל יפתחאל • נחל סרגונה • נחל זורעים • נחל שובב • נחל פוריה • נחל חרצית • נחל צידתה • נחל אלות • נחל ברית • נחל תולע • נחל יחמי • נחל גבול • נחל צבאים • נחל זיקה • נחל גבע • נחל נעורה • נחל עכין • נחל רכש • נחל כוכב • נחל סליל • נחל הקוסמת • נחל אוכל • נחל קיש • נחל יזיר • נחל ברק בן אבינעם • נחל קמה • נחל חמוד • נחל עין דור • נחל דבורה • נחל שומר |  |
| אצבע הגליל | נחל דן • נחל שניר • נחל חרמון • נחל עיון • נחל קדש • נחל משגב • נחל השומר • נחל מרגליות • נחל קורן |  |
| הגליל המערבי | נחל בית העמק • נחל בצת • נחל געתון • נחל יחיעם • נחל ינוח • נחל יסף • נחל כזיב • נחל שעל • נחל שרך |  |
אדולף אברהמס

| --- | --- |

 לידה:  6 בפברואר 1883 קייפטאון, מושבת הכף 
 פטירה:  11 בדצמבר 1967 (בגיל 84) לונדון, הממלכה המאוחדת 
 לימודי רפואה:  קולג' עמנואל, בית הספר בדפורד, Bedford Modern School 
 תפקידים:  רופא ספורט, רופא, רופא צבאי, מרצה באוניברסיטה 
 פרסים והוקרה:  קצין במסדר האימפריה הבריטית (1919)  עמית הקולג' המלכותי לרופאים (1930)  Knight Bachelor (1939) 
 בת זוג:  אדריאן וולש
 מספר צאצאים:  2
 
סר אדולף אברהמס (6 בפברואר 1883 – 11 בדצמבר 1967) היה רופא יהודי-בריטי, שנחשב למייסד של תחום רפואת הספורט בבריטניה.
ביוגרפיה

אברהמס נולד בקייפטאון ב-6 בפברואר 1883, הוריו היו יצחק (אייזק) ואסתר אברהמס. הוא למד בבית הספר המודרני בדפורד, בבדפורד, ובקולג' עמנואל שבאוניברסיטת קיימברידג'.
אברהמס נחשב למייסד של תחום מדעי הספורט בבריטניה. הוא היה קצין הרפואה האחראי על הנבחרת האולימפית הבריטית מ-1912 עד 1948. הוא היה נשיא האיגוד הבריטי לספורט ורפואה, ועמית באגודה המלכותית לרפואה.
אברהמס זכה לתואר אבירות בשנת 1939.
חיים אישים

אברהמס התחתן עם אדריאן וולש ב-1922, נולדו להם בן ובת.
לאברהמס היו שני אחים צעירים, הרולד אברהמס, שהיה אתלט ואלוף אולימפי (פריז 1924) בריצת 100 מטר, וסידני אברהמס שהיה שופט ונשיא בית המשפט העליון של סרי לנקה.
אברהמס נפטר ב-11 בדצמבר 1967.
הערות שוליים

1 2 3 4 5 6  "Munks Roll Details for Adolphe (Sir) Abrahams". rcplondon.ac.uk. אורכב מ-המקור ב-28 ביולי 2014. נבדק ב-29 בינואר 2015. {{cite web}}:  (עזרה)
↑  "Sir Adolphe Abrahams, Prominent British Jewish Physician, Dead at 84". Jewish Telegraphic Agency. 14 בדצמבר 1967. נבדק ב-1 ביוני 2015. {{cite web}}:  (עזרה)
| --- | --- |
בקרת זהויות :  NLI: 987007289212705171  ISNI: 0000 0000 4983 3661  LCCN: nr95013768  NKC: mub2013780445  SUDOC: 121003094  VIAF: 66357439   WorldCat (עם VIAF): 66357439
אמנת שיקגו

דגל ICAO
אמנת שיקגו, ובשמה הרשמי: אמנת התעופה האזרחית הבינלאומית (The Convention on International Civil Aviation), היא אמנה שהניחה את היסוד לארגון הבינלאומי לתעופה אזרחית, ICAO (באנגלית: International Civil Aviation Organization). ארגון זה הוא סוכנות מקצועית של ארגון האומות המאוחדות, המנסחת את העקרונות וההיבטים הטכניים של התעופה האזרחית הבינלאומית ומעודדת תכנון ופיתוח של תעבורה אווירית בדרך בטוחה ומסודרת. האמנה מסדירה את חוקי המרחב האווירי, רישום כלי טיס, בטיחות, ומסדירה את זכויות המדינות החתומות על האמנה בהתייחס לתעבורה האווירית.
האמנה נחתמה ב-7 בדצמבר 1944 בשיקגו, בארצות הברית, בידי 52 מדינות. האמנה אושררה בידי 26 מדינות, הרוב הנדרש, ב-5 במרץ 1947, ונכנסה לתוקף ב-4 באפריל 1947, היום בו החלה ICAO לפעול. באוקטובר אותה שנה הפכה ICAO לסוכנות מקצועית של ECOSOC, המועצה הכלכלית-חברתית של האומות המאוחדות (Economic and Social Council of the United Nations). מדינת ישראל הצטרפה לאמנת שיקגו ב-24 במאי 1949.
מאז חתימתה תוקנה האמנה שמונה פעמים (ב-1959, 1963, 1969, 1975, 1980, 1997, 2000 ו-2006).
הפועל ערד-תמר

אצטדיון ערד (מבט מצפון-מזרח)
הפועל ערד-תמר היא קבוצת כדורגל ישראלית מהעיר ערד, בשיתוף מועצה אזורית תמר. המועדון משחק כיום בליגה ג' דרום.
היסטוריה

קבוצת הכדורגל של הפועל ערד נוסדה בשנת 1964 ונרשמה לליגה ג'. במשך מרבית שנות קיומה שיחקה בליגות הנמוכות. החל משנת 1982 נקראה הקבוצה הפועל "רונן" ערד, כהנצחת שמו של בן העיר, רונן קחלני שנפל במלחמת שלום הגליל.
בעונת 1983/1984 הייתה הקבוצה קרובה לעליה לליגה ב', אך יריבתה הפועל אילת העפילה מהמקום הראשון. בעונת 1986/1987 סיימה הקבוצה במקום הראשון במחוז נגב, אך כשלה במשחקי המבחן ולא העפילה לליגה ב'.
בסיום עונת 2000/2001 העפילה הקבוצה לראשונה לליגה ב', לאחר ניצחון 0–1 במשחק חוץ מול מכבי שדרות. בסיום עונת 2004/2005 העפילה הקבוצה לליגה א'. בעונתה הראשונה בליגה זו סיימה הקבוצה במרכז הטבלה, אבל בעונתה השנייה נשרה חזרה לליגה ב'. עונה לאחר מכן (2007) העפילה הקבוצה פעם נוספת לליגה א', אך בסיומה נשרה פעם נוספת לליגה ב'.
בשנת 2008 שבה הפועל ערד לליגה א' (הקבוצה סיימה את העונה במקום השני בליגה ב' מחוז דרום ב' והתמודדה במבחנים בהם גברה על הפועל מחנה יהודה 1-2 ועל הפועל צפרירים חולון 1-4). בסיום עונת 2009/2010 סיימה במקום ה-12, ונשארה בליגה א'.
בתחילת עונת 2011/12 נקלעה הקבוצה לקשיים כלכליים וסיכמה על איחוד עם מועצה אזורית תמר השכנה. בעקבות כך, שינתה הקבוצה את שמה ל"הפועל ערד-תמר" שהמשיכה את דרכה של הפועל ערד ההיסטורית. בינואר 2015 הוכרז על הפסקת פעילות הקבוצה עקב קשיים כלכליים.
הקבוצה אירחה את משחקי הבית שלה באצטדיון העירוני בערד, המכיל כ-4000 מושבים.
היסטוריה > הקדמה מחדש

בקיץ 2024 המועדון הוקם מחדש בליגה ג' בשם 'מועדון כדורגל ערד'. ב-23 ביולי מונה שחקן העבר רפי עמוס למנהל המקצועי של המועדון.
מאמני הקבוצה

איציק קסבי
ניר חזות
ג'קי דקל
מרדכי ביטון
מרדכי גזית
יצחק קומראן
ג'וני יסיפוביץ'
ארי ברקו
בצלאל טביב
הערות שוליים

↑  ההמשך יהיה יותר טוב, מעריב 4 באוקטובר 1964
↑  אריה רפפורט, 1-4 להפועל באר שבע במשחק חגיגי בערד, מעריב 22 בדצמבר 1982
↑  אילת, מעלות ונס ציונה - לליגה ב', מעריב 6 במאי 1984
↑  משחקי מבחן לליגה ב', מעריב 7 ביוני 1987
↑  הפועל ערד מפסיקה פעילות, "דאבל פס"
↑  מיכאל וייסרמן, מחזירים עטרה ליושנה: רפי עמוס מונה למנהל מקצועי של הפועל ערד, באתר דאבל פס, 23 ביולי 2024
ערך זה הוא קצרמרבנושא כדורגל ישראלי ובנושא מועדוני כדורגל. אתם מוזמנים לתרום לוויקיפדיה ו.
קוקימבו (מחוז)

מחוז קוקימבו (בספרדית: Región de Coquimbo, נהגה: [koˈkimbo]) הוא אחד מ-16 מחוזות צ'ילה. הוא משתרע על פני שטח של 40,579 קמ"ר והוא גובל במחוז אטקמה בצפון, במחוז ולפראיסו בדרום, בפרובינציית סן חואן הארגנטינאית במזרח, ובאוקיינוס השקט במערב. בירת צ'ילה סנטיאגו ממוקמת כ-400 ק"מ דרומית לעיר הבירה המחוזית לה סרנה. מבחינה מנהלית מחוז קוקימבו מחולק ל-3 פרובינציות, אלקי, לימארי וצ'ואפה שכוללות בתוכן 15 קומונות, שהבולטות שבהן הן לה סרנה הבירה, קוקימבו עיר הנמל של המחוז ואובאיה המרכז החקלאי של המחוז. במפקד האוכלוסין שנערך בשנת 2017 התגוררו בקוקימבו 757,586 תושבים.
גאוגרפיה ואקולוגיה

מחוז קוקימבו מכונה המותניים של צ'ילה, שכן המרחק שבין רכס הרי האנדים לאוקיינוס באזור קוקימבו הוא קצר ביותר כשרוחבו המינימלי מהים ועד ארגנטינה הוא 90 ק"מ סמוך לעיר אייאפל. מה שהופך אותו לאחד האזורים ההרריים ביותר במדינה, כשהוא מאופיין ברצועות הרים שמשתפלות ממזרח למערב מרכס הרי האנדים עד לאוקיונוס וביניהם עמקים רוחביים, צ'ואפה, לימארי ואלקי שמהווים אגן הניקוז לנחלים רבים וחשובים.
באזור מינים ימיים בולטים כמו גם מינים רבים הקשורים באזורים ההרריים. באזורים ההרריים הדרומיים של מחוז קוקימבו נמצא דקל היין הצ'יליאני הנדיר אשר נמצא בסכנת הכחדה, בעקבות גידול האוכלוסין המסיבי ובירוא היערות שנעשה לטובת מגורים וחקלאות המאיימים על בית הגידול של הדקל. באזור של עמק אלקי (אנ') הידוע בשמיים הבהירים שלו ניתן למצוא מספר מצפי כוכבים, כמו גם את סכר פוקלארו (אנ') סכר בנוי באורך 600 מטרים הסוכר את נהר אלקי ומייצר מאגר באורך של כשבעה ק"מ.
אקלים

האקלים של אזור קוקימבו הוא דמוי ערבה, שמאופיינת בצמחייה נמוכה וקוצנית. והמשקעים בו מרוכזים בעיקר במהלך חודשי החורף (יוני–אוגוסט).
אזור החוף מאופיין בעננות גבוהה והטמפרטורות לאורך השנה מתונות, כתוצאה מהשפעת האוקיינוס. רצועת ההרים שלאורך החוף מאופיינת בערפל חופי (המכונה קמנצ'קה) שמאפשר התפתחות צמחייה ייחודית. בעמקים הפנימיים של המחוז שורר אקלים חם, המאופיין ביובש אטמוספירי, שיוצר "שמיים נקיים" עם יותר מ-330 לילות צלולים. ואזור רכס הרי האנדים בולט ביובש האטמוספירי הקיצוני שלו, עם לילות רוויים בטל.
היסטוריה > התקופה הפרה קולוניאלית (המאה ה-3 לספירה – 1536)

החל מהמאה השלישית לספירה אוכלס האזור על ידי תרבות המויה (אנ') שהוחלפה בתרבות האנימאס (אנ') בסוף המאה השמינת, ובתרבות הדיאגיטה (אנ') בתחילת המאה ה-11 לספירה. רצף התרבויות הללו אחראיות להקמת נקודות התיישבות בעמקים שבין רכס האנדים לים, והם הסתמכו בעיקר על חקלאות ודייג. לקראת סוף המאה ה-15 שולב האזור באימפריית האינקה, שהכניעה את בני הדיאגיטה והשאירה אותם תחת שליטתה. ומושל האינקה באזור התיישב בעמק קוקימבו, כשמשם הוא ניהל את פעילות האזור. גבולות הטריטוריה הפוליטית הזו נמתחו בין עמק קופיאפו (ספ') שבמחוז אטקמה של היום לעמק לימארי (ספ') שבפרובינציית לימארי. והחל מאותה תקופה קיבל האזור את שמו קוקימבו ככל הנראה מצירוף המילים בשפת הקצ'ואה 'qullqi' (כסף) ו-'tampu' (משק חלב).
היסטוריה > התקופה הקולוניאלית (1536 – 1810)

בשנת 1536 עם הגעת הכוחות הספרדים לצ'ילה נחקר האזור על ידי משלחת בפיקודו של דייגו דה אלמגרו, ונאמר כי תושביו היו עוינים לנוכחותו. עם כניסתו לעמק קוקימבו כנקמה על מותם של שלושה מאנשיו הוציא להורג אלמגרו 30 מראשי העיירות הסמוכות כולל מושל האינקה המקומי.
בשנת 1540, פדרו דה ואלדיביה, במהלך משימתו לכיבוש צ'ילה, חצה את האזור לכיוון עמק מפוצ'ו, שם הקים את העיר סנטיאגו דה לה נואבה אקסטרמדורה שלימים תהפוך לבירת צ'ילה. המרחק והסכנות שבדרך שבין בין סנטיאגו ללימה, הובילו את ואלדיביה להורות על הקמת כפר שיהווה נקודת קישור על אם הדרך ובשנת 1543 או 1544 הוקמה כ-400 ק"מ צפונית לסנטיאגו הנקודה המיוחלת בשם וייה נואבה דה לה סרנה. בשנת 1549 נשרפה והושמדה העיר לה סרנה על ידי קבוצת ילידים, אך עוד באותה שנה היא נוסדה מחדש על ידי פרנסיסקו דה אגירה. לאחר התבססות העיר אורגן שטח זה על ידי הספרדים ככפר קוקימבו, ומרכזו הפולטי של האזור עבר מעמק קוקימבו לעיר לה סרנה – שנקראה בתקופה הקולוניאלית גם קוקימבו. גבולות האזור היו דומים לאלה של תקופת האינקה, אטקמה מצפון, אך הפעם סופח גם האזור שעד נהר צ'ואפה בדרום. בסוף המאה ה-16, עקב ירידה באוכלוסיית הילידים, הועברו מאות בני מפוצ'ה לעמק קוקימבו וללה סרנה. מטרת פעולה זו הייתה גילוי הקבוצות שהתנגדו לכיבוש במלחמת האראוקו וכן לספק את המחסור בידיים עובדות במכרות בלה סרנה. בשנת 1786, כתוצאה מהרפורמות הבורבוניות שהחלו להיות מיושמות בצ'ילה, הפך הכפר קוקימבו יחד עם כל אזור קוקימבו, לשטח התלוי בעיריית סנטיאגו.
היסטוריה > עצמאות צ'ילה (1810 – הווה)

את מעמדו כחטיבה פוליטית-מינהלית של הרפובליקה קיבל מחוז קוקימבו על ידי הקונגרס הלאומי הראשון ב־23 בספטמבר 1811. כשהתווסף למחוזות שכבר היו קיימים בתקופה הקולוניאלית, סנטיאגו וקונספסיון, ויחד הם הפכו לשלושת המחוזות שהרכיבו את צ'ילה בתהליך העצמאות שלה. ב-30 באוגוסט 1826, כחלק מהחוקים הפדרליים החדשים נוצר מחוז קוקימבו כחלק ממחוז קוקימבו הישן, יחד עם 7 מחוזות נוספים (אקונקגואה, סנטיאגו, קולצ'גואה, מאולה, קונספסיון, ואלדיביה וצ'ילואה) סך הכל 8 מחוזות נכון ל-1826, חלוקה שנשמרה גם בחוקה שנחקקה ב-1828. בשנת 1843, נוצר מחוז אטקמה, מפיצול חלקו הצפוני של מחוז קוקימבו. עם צו הקמת עיריות משנת 1891 חולק המחוז לעיריות חדשות. כשבשנת 1927, באמצעות צו DFL 8582 מ-30 בדצמבר של אותה שנה, המחוז הוקם מחדש ובאמצעות צו DFL 8583 נוצרו בו קומונות המשנה.
דמוגרפיה

מוקדי כרייה וחקלאות היסטוריים סביב העמקים ומרבצי המינרלים במחוז מסבירים היטב את תפרוסת ההתיישבות במחוז קוקימבו, שנסמכה על מיקומי הכפרים של בני הדיאגיטה (אנ') שהתגוררו במחוז טרם הגעת הספרדים. מבחינה אתנית אחוז גבוה (70–75 אחוז) מתושבי המחוז הם ממוצא מסטיסי, גבוה יותר מכל אזור אחר בצ'ילה. עמים ילידים אחרים במחוז כוללים את האיימרה, האטקמה (אנ'), המפוצ'ה והקצ'ואה שהגיעו בעיקר מפרו ובוליביה.
חלוקה מנהלית

מחוז קוקימבו מחולק ל-3 פרובינציות אלקי, לימארי וצ'ואפה, שמחולקות ל-15 קומונות.
| פרובינציה | בירה | מספר | שם | שם בשפת מקור | תושבים |
| --- | --- | --- | --- | --- | --- |
| צ'ואפה | אייאפל | 1 | קאנלה | Canela | 9,093 |
| צ'ואפה | אייאפל | 2 | אייאפל | Illapel | 30,848 |
| צ'ואפה | אייאפל | 3 | לוס וילוס | Los Vilos | 21,382 |
| צ'ואפה | אייאפל | 4 | סלמנקה | Salamanca | 29,347 |
| אלקי | קוקימבו | 5 | אנדקויו | Andacollo | 11,044 |
| אלקי | קוקימבו | 6 | קוקימבו | Coquimbo | 227,730 |
| אלקי | קוקימבו | 7 | לה היגרה | La Higuera | 4,241 |
| אלקי | קוקימבו | 8 | לה סרנה | La Serena | 221,054 |
| אלקי | קוקימבו | 9 | פאיגוואנו | Paihuano | 4,497 |
| אלקי | קוקימבו | 10 | ויקוניה | Vicuña | 27,771 |
| לימארי | אובאייה | 11 | קומברבלה | Combarbalá | 13,322 |
| לימארי | אובאייה | 12 | מונטה פטריה | Monte Patria | 30,751 |
| לימארי | אובאייה | 13 | אובאייה | Ovalle | 111,272 |
| לימארי | אובאייה | 14 | פוניטאקי | Punitaqui | 4,812 |
| לימארי | אובאייה | 15 | ריו אורטאדו | Río Hurtado | 4,278 |
כלכלה

הכלכלה במחוז מתבססת על חקלאות, דייג, כרייה ותיירות.
החקלאות מפותחת בזכות השימוש האינטנסיבי בעמקי אלקי, לימארי וצ'אופה, ומתבססת על גידולי פירות התואמים את האקלים הנח של המחוז. בין הגידולים העיקריים ניתן למנות זיתים, פפאיות, אבוקדו, משמשים, אפרסקים, אגוזי מלך וענבים. מבחינת בעלי חיים האזור משופע בעדרי עזים שיודעות להתמודד עם השטח ההררי. והדייג מפותח מאוד לכל אורך החוף. ובמחוז ישנם מפעלי פירות יבשים, בתי אריזה ותעשיית פיסקו. כמו גם תעשיות דגים, שמן דגים, רכיכות וסרטנים.
ענף הכרייה מפותח כיוון שבמחוז קוקימבו ניתן למצוא מרבצים של מגנזיום, זהב, כסף, נחושת, ברזל ועופרת. כמו גם מינרלים לא מתכתיים הכוללים משקעים של אפטיט, גבס, סידן, קוורץ, אוניקס ולפיס לזולי. מכרה הנחושת של לוס פלמברס, ליד סלמנקה, במחוז צ'ואפה, הוא אחד הגדולים בעולם, עם עתודה מוערכת של 2.1 מיליארד טון.
בעשורים האחרונים הפכה התיירות לאחת הפעילויות הכלכליות החשובות ביותר במחוז, עם מרכזים שונים. ביניהם נמצאים מכוני ספא מסורתיים כמו גואנאקרוס, טונגוי והמעיינות החמים של סוקוס. עמק אלקי מפורסם מאוד בזכות היותו מרכז אסטרונומי המכיל מספר מצפי הכוכבים. ואזור החוף מושך גם כן לא מעט תיירים.
הערות שוליים

↑  WEB DISEMINACIÓN CENSO 2017 WEB DISEMINACIÓN CENSO 2017, resultados.censo2017.cl
↑  Índice:Diccionario Geográfico de la República de Chile (1899).djvu - Wikisource'"`UNIQ--nowiki-00000007-QINU`"'(עמ' 185), es.wikisource.org'"`UNIQ--nowiki-00000007-QINU`"'(בספרדית)'"`UNIQ--templatestyles-00000008-QINU`"'
↑  WEB DISEMINACIÓN CENSO 2017, resultados.censo2017.cl
| מחוזות ופרובינציות צ'ילה צ'ילה |
| --- | --- | --- |
| או'היגינס (רנקגואה) | קולצ'גואה • קצ'אפואל • קרדנל קארו |  |
| אטקמה (קופיאפו) | ואסקו • צ'ניאראל • קופיאפו |  |
| אייסן (קויאיקה) | אייסן  • חנרל קאררה • קויאיקה • קפיטן פראט |  |
| אנטופגסטה (אנטופגסטה) | אל לואה • אנטופגסטה • טוקופייה |  |
| אראוקניה (טמוקו) | מאייקו • קאוטין |  |
| אריקה ופרינאקוטה (אריקה) | אריקה • פרינאקוטה |  |
| ביוביו (קונספסיון) | אראוקו • ביוביו • קונספסיון |  |
| ולפראיסו (ולפראיסו) | אי הפסחא • ולפראיסו • לוס אנדס • מרגה מרגה • סן אנטוניו • סן פליפה דה אקונקגווה • פטורקה • קיוטה |  |
| טרפקה (איקיקה) | איקיקה • טמרוגל |  |
| לוס לאגוס (פוארטו מונט​) | אוסורנו • יאנקיווה • פאלנה • צ'ילואה |  |
| לוס ריוס​ (ואלדיביה) | ואלדיביה • רנקו |  |
| מאולה (טלקה) | טלקה • לינארס • קאוקנס • קוריקו |  |
| מגאיאנס ואנטארקטיקה צ'ילנה (פונטה ארנס)​ | אולטימה אספרנסה • אנטארקטיקה צ'ילנה​ • טיירה דל פואגו • מגאיאנס |  |
| מטרופולין סנטיאגו (סנטיאגו דה צ'ילה​) | טלגנטה • מאיפו • מליפייה • סנטיאגו • צ'קאבוקו • קורדיירה |  |
| ניובלה (צ'ייאן) | איטטה • דיגואין • פונייה |  |
| קוקימבו (לה סרנה) | אלקי • לימארי • צ'ואפה |  |
| --- | --- |
בקרת זהויות :  MusicBrainz: 756c8b08-34d5-4694-afde-60475ee76276  NARA: 10036699 
מגדלור אל פארו בלה סרנה
חלוקת המחוז לפרובינציות וקומונות
נוף לילי של נמל קוקימבו.
קרוז דל טרסר מילניו בקוקימבו.
מסע בין כוכבים: פיקארד

| --- | --- |

לוגו הסדרה
 מבוסס על:  מסע בין כוכבים מאת ג'ין רודנברי
 סוגה:  מדע בדיוני
 יוצרים:  עקיבא גולדסמן, קירסטן באייר, מייקל שייבון, אלכס קורצמן 
 כותבים:  קירסטן באייר
 בימוי:  הנלי קולפפר, ג'ונתן פרייקס 
 שחקנים:  פטריק סטיוארט סנטיאגו קבררה מישל הארד אוון אווגורה אליסון פיל הארי טרדוויי איזה בריונס
 פרסים:  Saturn Award for Best Science Fiction Television Series 
 ארץ מקור:  ארצות הברית 
 שפות:  אנגלית 
 מקום התרחשות:  Prime Universe, Earth 
 מספר עונות:  3 
 מספר פרקים:  30 
 תוכנית מקור:  "מסע בין כוכבים: הדור הבא" מאת ג'ין רודנברי
 הפקה
 מפיק:  פטריק סטיוארט, עקיבא גולדסמן, מייקל שייבון, אלכס קורצמן 
 מפיקים בפועל:  רוד רודנברי, טרי מטלס, הת'ר קדין, ג'יימס דאף, דגלס ארניוקוסקי 
 חברת הפקה:  CBS Secret Hideout Roddenberry Entertainment
 הפצה:  CBS מדיה ונצ'רס, אמזון פריים וידאו 
 אתר צילומים:  אולפני סנטה קלאריטה, קליפורניה, ארצות הברית
 מוזיקה:  ג'ף רוסו
 אורך פרק:  כ-45 דקות
 שידור
 רשת שידור:  פרמאונט+ 
 רשת שידור בישראל:  פריים וידאו
 תקופת שידור מקורית:  23 בינואר 2020 – 20 באפריל 2023
 תקופת שידור בישראל:  24 בינואר 2020 – 21 באפריל 2023
 קישורים חיצוניים
 אתר רשמי
 דף התוכנית ב-IMDb
 
מסע בין כוכבים: פיקארד (באנגלית: Star Trek: Picard) היא סדרת טלוויזיה אמריקאית בזיכיון "מסע בין כוכבים", שיצאה לאקרנים בתחילת שנת 2020. הסדרה עוסקת בדמותו של ז'אן לוק פיקארד. הסדרה נוצרה עבור שירות הזרמת המדיה CBS All Access כחלק מהרחבת יקום "מסע בין כוכבים" אותה מוביל עבור הרשת אלכס קורצמן. עלילת הסדרה מתרחשת כעשרים שנה לאחר עלילת הסרט "מסע בין כוכבים: נמסיס" משנת 2002 בו נראתה לאחרונה דמותו של פיקארד. בסדרה זו מושפעת דמותו של פיקארד מהשמדת הכוכב רומולוס כפי שנראתה בסרט "סטארטרק" משנת 2009.
פטריק סטיוארט משמש כמפיק בפועל של הסדרה, ומגלם את דמותו של פיקארד, אותו גילם בין השנים 1987 ל-2002 במסגרת הסדרה "מסע בין כוכבים: הדור הבא" וסרטי הקולנוע שבעקבותיה, כמו גם בתפקידי אורח אחרים בזיכיון. סנטיאגו קבררה, מישל הארד, אוון אווגורה, אליסון פיל, הארי טרדוויי ואיזה בריונס מככבים בסדרה גם הם. השמועות הראשונות על הסדרה החלו ביוני 2018 כשקורצמן החל בהרחבת הזיכיון. ההודעה הרשמית על הסדרה יצאה באוגוסט באותה שנה, לאחר משא ומתן ממושך עם סטיוארט שהצהיר בעבר שלא יחזור לזיכיון אחרי הסרט "נמסיס". צילומי הסדרה החלו באפריל 2019, בקליפורניה.
הפקת העונה השנייה החלה עוד בטרם הסתיים תהליך גמר ההפקה של העונה הראשונה, אך היא נעצרה (כמו הפקות רבות נוספות) בשל התפרצות מגפת הקורונה.
הפרק הראשון בעונה הראשונה שודר בארצות הברית ב-23 בינואר, והפרק האחרון בעונה השלישית והאחרונה (השלושים במספר) צפוי להיות משודר ב-20 באפריל 2023.
רקע

הסדרה מתרחשת 18 שנה לאחר הופעתו האחרונה של פיקארד, בסרט "מסע בין כוכבים: נמסיס" משנת 2002. דמותו של פיקארד מושפעת מאוד מהרס כוכב הבית של הרומולאנים, רומולוס, כפי שנראה בסרט "סטארטרק" משנת 2009, וכן ממותו של הקצין השני שלו, האנדרואיד דאטה,
שהקריב את עצמו על מנת להציל את חייו באירועי הסרט "נמסיס".
עוד בטרם שידורה של העונה הראשונה הוציאה CBS שני פריקוולים רשמיים הנחשבים כחלק מהקאנון של מסע בין כוכבים. בסדרת הקומיקס Star Trek: Picard Countdown מתברר שפיקארד, כאדמירל, הוביל צי הצלה שמטרתו הייתה לפנות רומולאנים רבים ככל האפשר מהחלל הרומולאני עוד בטרם תתרחש הסופרנובה העתידה להשמיד את רומולוס. במקביל נבנה צי ספינות הצלה במספנת יוטופיה פלנישיה, תחת פיקודו של ג'ורדי לה פורג', שנמצאת על מאדים.
בפרק "ילדי המאדים" (Chidren of Mars) בסדרה מסעות קצרים התברר כי במהלך המאמצים לבניית צי הספינות שיצילו את הרומולאנים, הותקפה המספנה על ידי צבא אנדרואידים (Synths) והושמדה. על פי הספר "The Last, Best Hope" שהיה הראשון בסדרת הספרים שמלווה את הסדרה, מדובר באנדרואידים שנבנו על ידי ברוס מדוקס ואלטן איניגו סונג בניסיון לחקות את מודל האנדרואידים של נוניאן סונג, דוגמת דאטה, ו-B4.
בעונתה השנייה של הסדרה, מצטרפת דמותו של קיו, ששולח את פיקארד לעתיד חלופי שבו עוותה ההיסטוריה, כך שבמקום הפדרציה נוסדה האימפריה הטראנית האכזרית. פיקארד וצוותו, בלוויית מלכת הבורג, יוצאים אל העבר במטרה לגלות מה השתנה בעבר ולתקן את המצב.
בעונה השלישית מצטרפים לפיקארד מלבד שבע מתשע וראפי, גם חברי צוות הפיקוד הוותיקים שליוו אותו עת פיקד על ה"אנטרפרייז"-D, במטרה להציל את הפדרציה מאיום קואליציית הדומיניון והבורג. מתברר שלפיקארד יש בן שלא הכיר, מזוגיות קצרת מועד עם בוורלי קראשר, והוא מהווה חלק מהותי בתוכנית הקואליציה להשמדת הפדרציה.
עונה ראשונה > הפקה > כתיבה

צוות הכותבים הראשוני החל בעבודה בסוף ספטמבר 2018, ועבד במשך שבועיים לצד סטיוארט. במהרה הצטרפו כותבים נוספים עד כדי צוות כתיבה מלא, והסדרה פורקה לשמונה פרקים בסוף דצמבר 2018. הסדרה מתרחשת 18 שנים אחרי ההופעה האחרונה של סטיוארט בתפקיד, בסרט "נמסיס" בשנת 2002. קורצמן גילה שבסדרה נגלה את פיקארד כשהוא "שונה באופן רדיקלי" בעקבות השמדת רומולוס מספר שנים אחרי עלילת הסרט "נמסיס", כפי שנראו בסרט "סטארטרק" מ-2009. סטיוארט מסר שהסדרה היא סיפור אחד ארוך, ואף על פי שהוא מתרחש במקביל להצצה לעתיד שקיבלנו בפרק האחרון של "הדור הבא", "All Good Things...‎", אין בכוונתו לגדל זקן לטובת הסדרה, למרות הופעתו המזוקנת באותו פרק.
קורצמן מסר שהסדרה תהיה "פסיכולוגית יותר, מחקר דמות של האדם הזה בשנות הפרישה שלו", וציין שנדיר שבסדרת טלוויזיה יככב שחקן מבוגר כמו סטיוארט. בסדרה יהיה על דמותו של פיקארד למצוא את דרכה בחזרה לחזון האופטימי המקורי של רודנברי לזיכיון. קורצמן מקווה שהדבר יחזק את אותו חזון, בעוד הדמות עוברת ב"עמקים עמוקים" (במובנם הנפשי). בראיון נוסף מסר קורצמן שהסדרה "תלך ותהפוך מוכרת יותר ככל שהעונה תתקדם" וציין שאף על פי שהסדרה ממוקדת בפיקארד, הרי שהצופים יכולים לצפות לאווירה המשפחתית המוכרת שהייתה על סיפונה של ה"אנטרפרייז" בסדרה "הדור הבא".
בראיון לקראת עונתה השנייה של הסדרה הודה עקיבא גולדסמן, מכותביה הראשיים של הסדרה, כי אחד הלקחים שלקחו עימם מהעונה הראשונה לעונה השנייה הוא הצורך בכתיבת העונה כולה לפני תחילת הצילומים, שכן עונתה הראשונה של "פיקארד" צולמה עוד בטרם היה ידוע כיצד היא עתידה להסתיים.
עונה ראשונה > הפקה > ליהוק

ההודעה לפיה סטיוארט יככב בסדרה פורסמה בד בבד עם ההכרזה על הסדרה עצמה. סטיוארט חוזר לתפקיד לראשונה מאז שנת 2002 אז גילם את התפקיד בסרט "מסע בין כוכבים: נמסיס". באותו זמן חש סטיוארט שמסלולו של התפקיד בזיכיון "הסתיים בנסיבות טבעיות", אך בשנים שלאחר מכן סיפר שנדהם מכמות הסיפורים על ההשפעה של הדמות על חייהם של מעריצים, ולכן החליט שישמח כעת "לראות כיצד יוכל לחקור ולחוות איזה אור מנחם ומתקן יוכל להאיר על זמנים אפלים למדי אלה".
בתחילת מרץ 2019 שוחררה ההודעה לתקשורת לפיה סנטיאגו קבררה ומישל הארד יככבו שניהם לצד סטיוארט. קבררה, שחקן מבוקש במיוחד באותה תקופה, החליט לבחור בסדרה הזו על פני הצעות רבות נוספות שקיבל. בהמשך החודש לוהק שחקן לא מוכר יחסית בשם אוון אווגורה לתפקיד קבוע. באפריל לוהקו אליסון פיל, הארי טרדוויי ואיזה בריונס.
עונה ראשונה > הפקה > עיצוב

קורצמן התייחס לעובדה שהסדרה מתרחשת בעתיד רחוק יותר מכל סדרת "מסע בין כוכבים" לפניה באומרו שבכוונתם ללכת בכיוון מתון יותר, "ללא קלישאות מדע בדיוני, כמו מגדלים מרחפים באוויר" וציין כי "ניסינו להימנע מזה לכל אורך תהליך העיצוב של המראה והתחושה שהוא נותן. החשיבות היא בפרטים האישיים שאתה יכול להתחבר אליהם היום, בהווה, אף על פי שהסדרה מתרחשת בעתיד רחוק כל כך".
עונה ראשונה > הפקה > צילומי הסדרה

ההפקה החלה ב-22 באפריל 2019, שבוע לאחר תאריך היעד המקורי, באולפני סנטה קלאריטה בקליפורניה, תחת כותרת ההפקה "Drawing Room". בדצמבר 2018 העניקה ועדת הסרטים של קליפורניה (California Film Commission) מענק של 15.6 מיליון דולר אמריקאי בזיכויי מס, בתמורה לכך שההפקה תתקיים בקליפורניה ולא בטורונטו שבקנדה, שם צולמה "דיסקברי". שני הפרקים הראשונים יבוימו על ידי האנל קולפפר, שביימה בעבר גם עבור "דיסקברי" ותהיה האישה הראשונה לביים פרק פתיחה בסדרה בזיכיון "מסע בין כוכבים". שני הפרקים הללו מהווים את ה"בלוק" הראשון של צילומי הסדרה, שעשרת פרקיה מחולקים ל"בלוקים" בני שני פרקים כל אחד. ג'ונתן פרייקס, שגם הוא ביים בעבר פרקים עבור "דיסקברי", ומספר פרקים וסרטי קולנוע בזיכיון, ויביים את הבלוק השני בסדרה הנוכחית ציין שהוא מאמין שהסיבה למערכת ה"בלוקים" נובעת משיקולי מס ולא משיקולים יצירתיים. הצילומים אמורים היו להסתיים ב-1 באוקטובר 2019.
ב-23 במאי הודיעה האנל קולפפר בציוץ מחשבון הטוויטר שלה כי צילומי ה"בלוק" שלה הסתיימו, וכי העבירה את המושכות לג'ונתן פרייקס.
ב-18 ביוני הודיע פרייקס בציוץ מחשבון הטוויטר שלו כי צילומי ה"בלוק" שלו הסתיימו.